Eksami variant 1

1. Kellele võib anda Kaitseliidu relva ja laskemoona elukohas hoidmise õiguse?
   1. tegevliikmele, kes on määratud sõjaaja ametikohale
   2. tegevliikmele, kes omab Politsei- ja Piirivalveameti relvaluba
   3. **tegevliikmele, kellel on Kaitseliidu relvaluba ning on täidetud relva ja laskemoona elukohas** **hoidmise tingimused**

1. Milliseid nõudeid peab täitma tegevliige, kui ta hoiab kodus automaattulirelva või kahte ja enamat tulirelva?

* 1. relvi võib hoida relvakapis või relvahoidlas, millele on juurdepääs ka kõrvalistel isikutel
  2. **relvi peab hoidma selleks kohandatud relvakapis, mis on kinnitatud statsionaarselt põranda, seina või ehituskonstruktsiooni külge**
  3. relvi võib hoida mistahes lukustatavas raudkapis
  4. relvakappi ei ole vaja, kui ruum on varustatud elektroonilise valvesüsteemiga
  5. kõik eelpool loetletud

1. Kuidas tuleb hoida elukohas Kaitseliidu relvade laskemoona?

* 1. **relvadest eraldi, lukustatavas kapis, karbis, relvakapis või relvahoidlas olevas relvast eraldatud lukustatud sektsioonis**
  2. relvadega koos
  3. peidetuna erinevatesse kohtadesse, kuhu ei pääse ligi kõrvalised isikud
  4. peidikus mis asub elukoha lähedal

1. Mida peab Kaitseliidu relvaluba omav tegevliige esitama, et saada Kaitseliidu relva ja laskemoona elukohas hoidmise õigust?

* 1. **esitama Kaitseliidule kirjaliku hoiuõiguse taotluse relva ja laskemoona elukohas hoidmiseks**
  2. ei pea midagi esitama, tegevliikme relvaloaga laieneb automaatselt relva ja laskemoona elukohas hoidmise õigus
  3. esitama kohalikule omavalitsusele liikmekaardi ja relvaloa

1. Kes teostab Kaitseliidu relva ja laskemoona elukohas hoidmise tingimuste vastavuse eelkontrolli?

* 1. kaitsepolitsei
  2. Politsei- ja Piirivalveameti kohalik konstaabel
  3. **Kaitseliidu struktuuriüksuse ülema poolt määratud isik**
  4. sõjaväepolitsei

1. Millistel allpool toodud juhtudel võidakse keelduda Kaitseliidu relva ja laskemoona elukohas hoidmise õiguse andmisest?

* 1. tegevliige ei lubanud eelkontrolli ajal hoiukohast ja -tingimustest pilte teha
  2. taotleja on varem rikkunud Kaitseliidu relva ja laskemoona hoiutingimuste nõudeid
  3. hoiuõigust taotletakse automaattulirelvale ja relvakapp ei vasta relvaseaduses sätestatud nõuetele
  4. **kõik eelpool loetletud vastused on õiged**

1. Kas relvi ja laskemoona võib iseseisvalt käsitseda, kui relva ja laskemoona kohta puudub väljaõpe?

* 1. **ei või, kui seda ei ole eelnevalt õpetatud**
  2. võib, kui arvad, et oskad
  3. võib

1. Millised on ohutusnõuded tulirelva käsitsemisel laskeharjutusel?

* 1. hoidma relva kaitseriivistatuna (olemasolul) kui sellega ei sihita
  2. tegema relva ohutuskontrolli enne hoiukohast kasutusele võtmist
  3. kasutama relva nagu see oleks laskemoonaga laetud
  4. **kõik eelpool loetletud vastused on õiged**

1. Tegevliikmele on väljastatud Kaitseliidu relvaluba 7,62 mm automaadile AK-4. Kas tegevliige võib soetada Kaitseliidu relvaloa alusel Saksamaa Liitvabariigis registreeritud e-poest piiratud käibega padrunisalvi, mis sobivad kinnitamiseks automaadile AK-4?

* 1. **ei või, kuna antud juhul puudub tegevliikmel luba sõjaväelise kauba käitlemiseks ja sõjaväelise kauba eriluba Eesti Vabariiki sisseveoks**
  2. võib, kuna antud juhul on nõuded ammendavalt täidetud Kaitseliidu relvaloa omamisega ja soetamine toimub Euroopa Liidu liikmesriigist

1. Kas tegevliikme isiklikku tulirelva, mis on kantud Kaitseliidu relvaregistrisse, võib kasutada jahipidamiseks, kui tegu on sileraudse püssiga?

* 1. **võib, kui tegevliikmel on kehtiv jahitunnistus ja talle on väljastatud Kaitseliidu relvaluba**
  2. ei või, mistahes Kaitseliidu relvaregistrisse kantud tulirelvaga on jahipidamine keelatud