Eksami variant 9

1. Mitu päeva enne väljaõppeüritust tuleb tsiviilrelvade registris oleva relva kasutamise taotlus esitada Kaitseliidu ülemale või malevapealikule?

* 1. ei pea teavitama
  2. **vähemalt 14 päeva**
  3. ei pea teavitama, kui kasutatakse isiklikku laskemoona

1. Kuidas tuleb talitada relva või laskemoona leiu puhul?

* 1. vaatama esmalt kas keegi võis relva või laskemoona maha pillata ja kui omaniku ei leidu siis jätma endale
  2. **teatama sellest viivitamata politseiasutusele**
  3. võtma relvad ja laskemoona ning viima need maleva relvuri kätte
  4. peitma relva või laskemoona oma peidikusse ning vajadusel võtma need kasutusele

1. Millistele nõuetele peab vastama relvakapp?

* 1. olema valmistatud vähemalt 2 mm paksusest teras- (raud-) plekist, millel on vähemalt kaks turvalukku
  2. relvakapiks võib kasutada mistahes lukustatavat raudkappi
  3. **olema valmistatud vähemalt 3 mm paksusest teras- (raud-) plekist, millel on vähemalt üks turvalukk**
  4. kõik eelpool loetletud

1. Millised alljärgnevatest õigusaktidest käsitlevad vastutust relva ebaõige kasutamise eest?

* 1. rivimäärustik
  2. **karistusseadustik ja relvaseadus**
  3. maleva sisekorra eeskiri
  4. antud küsimust arutatakse malevkonna koosolekul

1. Piiramata tsiviilkäibega relvade hulka kuuluvad:

* 1. **gaasipihusti**
  2. akustilised relvad
  3. elektrišokirelv
  4. sileraudne püss

1. Kaitseliidu relva soetamisluba annab isikule õiguse:

* 1. relva ja laskemoona kandmiseks, hoidmiseks ja kasutamiseks kodus või väljaõppes
  2. relva ja laskemoona müümiseks ning kinkimiseks kuni väljastatakse uus soetamisluba
  3. **soetada loale märgitud relvamudel ning hoida ja kanda omandatud relva kuni selle sõjaväerelvade registrisse kandmiseni 5 tööpäeva jooksul**
  4. kõik eelpool loetletud

1. Kuidas tuleb käsitseda relva laskeharjutusel?

* 1. tegema relva ohutuskontrolli enne kasutusele võtmist
  2. kasutama relva nagu see oleks laskemoonaga laetud
  3. hoidma relva, laskemoona ja lahingumoona heaperemehelikult ning tagama, et need ei saaks kahjustada
  4. **kõiki eelpool loetletud**

1. Kuidas tuleb käsitseda lahingu- ja treeningmoona?

* 1. kahjustatud lahingumoon tuleb iseseisvalt lahti võtta, et selgitada välja lahingumoona kasutuskõlblikkus
  2. **keelatud on kasutada tõrke andnud või muul viisil kahjustunud lahingu- ja treeningmoona ning see tuleb tagastada väljaõppe läbiviijale**
  3. tõrke andnud lahingumoona peab peale lahinglaskmist põletama lõkkes
  4. kõik eelpool loetletud

1. Kas Kaitseliidu tegevliige võib soetada, omada ja vallata piiratud käibega padrunisalve?

* 1. tegevliige võib elukohas hoidmiseks tingimusteta soetada, omada ja vallata piiratud käibega padrunisalvi
  2. **võib juhul, kui tegevliikmele on Kaitseliidu seaduse alusel väljastatud relvaluba tulirelvale, millele sobib kinnitamiseks piiratud käibega padrunisalv**

1. Kas maleva relvaruumist relvastuse väljastamisel peab relvastuse kandma „Relvastuse väljaandmise, tagastamise ja hoiulevõtmise raamatusse“?

* 1. ei pea juhul, kui tegevliige on määratud sõjaaja ametikohale ja maleva pealik on kinnitanud teenistuskohustuste täitmiseks sõjaväerelva
  2. ei pea juhul, kui osaletakse suurõppusel (nt Kevadtorm, Siil) ja relvi võtab välja korraga terve allüksus
  3. **relvaruumist väljastatav relvastus kantakse „Relvastuse väljastamise, tagastamise ja hoiulevõtmise“ raamatusse ning tegevliige kinnitab relvastuse kättesaamist allkirjaga, välja arvatud häire korral relvade väljastamisel (väljastamine häirenimekirja alusel allkirja vastu) või relva asenduskaartide kasutamisel**
  4. kõik eelpool loetletud vastused on õiged